stanford-oval/wikipedia huggingface dataset:
האלווין (סרט, 2018)
הפקה > צילומים

צילומי הסרט החלו ב-13 בינואר 2018 בצ'ארלסטון שבדרום קרוליינה. במקור, הצילומים התעתדו להתחיל בסוף אוקטובר 2017, אך הם התעכבו עד ינואר 2018. מייקל סימונדס שימש כצלם, יחד עם עזרתם של פול דיילי וסטיוארט קנטל. לדברי דני מקברייד, האימה של הסרט שאפה לנטות לתחושה של מתח ואימה ולא להסתמך על אלימות גרפית; האיפור והאפקטים החזותיים של הסרט נעשו על ידי המעצב כריסטופר נלסון. ג'יימי לי קרטיס סיימה את הסצנות שלה ב-16 בפברואר 2018, ואילו שאר הצילומים הסתיימו ב-19 בפברואר 2018. התגובה להקרנת המבחן הראשונה של הסרט הובילה את היוצרים לצילומים מחודשים החל מ-11 ביוני 2018. הצילומים שוב התקיימו בצ'ארלסטון.
קורטני עשה שבוע של חזרות לפני תחילת הצילומים. נלסון השתמש בתבנית פנים של קורטני על מנת ליצור את המסכה של מייקל מאיירס. המסכה עברה תהליכי בלאי והתיישנות על מנת לשקף את "האבולוציה האותנטית" שהמסכה חוותה מאז הסרט המקורי. קורטני היה מעורב בכל סצנה שמאיירס מופיע בה, כולל הסצנות של ניק קאסל, שהיה מעורב רק בכמות מינימלית של הצילומים. לאחר מכן, קאסל תיאר את החוויה לעיתונות וציין ש"ג'ים הוא המייקל מאיירס שלנו עכשיו." קאסל ציין שכוונתם של המפיקים הייתה לשמור על האווירה של הסרט המקורי, וכי בדומה לסרט המקורי משנת 1978, "זה מאוד ממוקד-שכונתית... יש הרבה דברים שחולפים (בסרט החדש) שמרגישים כמו דרכים חכמות להציג סוג של דז'ה וו לסרט הראשון, מבלי לתת תחושה שהסרט הועתק. זה היה הדבר הראשון שהם אמרו: 'אנחנו רוצים לעשות את זה כמו שג'ון [קרפנטר] עשה את זה'."
נלסון ליווה את קורטני לאורך כל הצילומים, וסיפק לו ייעוץ משחק על בסיס הידע שלו על הדמויות של סרטי "ליל המסכות". נלסון רואיין ונבדק לסרטם של אקאד וגרין לאחר שיחה עם המפיק של "בלאמהאוס", רייאן טורק, שאותו הוא כבר הכיר. נלסון שיתף פעולה עם אומן אפקטי האיפור, וינסנט ואן דייק, אך מספר עיצובים וקונספטים שעיצב נדחו בתחילה בשל סיבוכים משפטיים, שסודרו עם תחילת עבודתו על הסרט. במקום לנסות להעתיק את העיצוב של המסכה המקורית, הוא התכוון פשוט לשחזר את מה שהוא תיאר כ"התחושה" החזותית שלה. כיוון שהסרט מתרחש ארבעים שנה אחרי אירועי הסרט המקורי, הוא בחן את תהליך הפירוק וההתיישנות של מסכות בנות ארבעים שנה לאורך הזמן, תוך כדי שהתווה את מראהו של מאיירס, וציין: "אתה לא יוצר מסכה, אתה יוצר תחושה שמתקבלת עם הבעת הדמות... אבל גם המסכה נראית שונה לחלוטין בכל זווית אחרת שאי פעם צולמה, ואני רוצה לקבל גם את ההרגשה." קורטני נשכר לאחר שנלסון ייעץ לגרין לא ללהק פעלולן גדול גוף לתפקיד כהתאמה למה שנעשה בסרט הראשון.
פסקול

לאחר שעבד בעבר על הפסקול של הסרטים "ליל המסכות", "ליל המסכות 2" ו"ליל המסכות 3: עונת המכשפה", ג'ון קרפנטר אישר באוקטובר 2017 שהוא יחזור להלחין את הפסקול עבור הסרט הנוכחי. בנוגע לעמדתו על סרט המשך אפשרי, קרפנטר אמר: "התייעצתי עם הבמאי בנוגע לתחושות שלו. יכולתי ליצור פסקול חדש, יכולנו לעדכן את הפסקול הישן ולהעצים אותו, או שיכולנו לשלב את שני הדברים יחד. אני אצטרך לראות את הסרט כדי לדעת למה הוא זקוק".
פסקול > רשימת השמעה

רשימת המוזיקה הולחנה על ידי ג'ון וקודי קרפנטר ודניאל דאביס.
| (Halloween (Original Motion Picture Soundtrack> מס' | (Halloween (Original Motion Picture Soundtrack> שם | (Halloween (Original Motion Picture Soundtrack> משך | (Halloween (Original Motion Picture Soundtrack>  | (Halloween (Original Motion Picture Soundtrack>  | (Halloween (Original Motion Picture Soundtrack>  | (Halloween (Original Motion Picture Soundtrack>  | (Halloween (Original Motion Picture Soundtrack>  | (Halloween (Original Motion Picture Soundtrack>  | (Halloween (Original Motion Picture Soundtrack>  |
| --- | --- | --- | --- | --- | --- | --- | --- | --- | --- |
| 1. | Intro  | 1:14 |  |  |  |  |  |  |  |
| 2. | Halloween Theme  | 3:02 |  |  |  |  |  |  |  |
| 3. | Laurie’s Theme  | 0:44 |  |  |  |  |  |  |  |
| 4. | Prison Montage  | 2:46 |  |  |  |  |  |  |  |
| 5. | Michael Kills  | 0:33 |  |  |  |  |  |  |  |
| 6. | Michael Kills Again  | 3:45 |  |  |  |  |  |  |  |
| 7. | The Shape Returns  | 3:32 |  |  |  |  |  |  |  |
| 8. | The Bogeyman  | 1:06 |  |  |  |  |  |  |  |
| 9. | The Shape Kills  | 0:50 |  |  |  |  |  |  |  |
| 10. | Laurie Sees the Shape  | 1:13 |  |  |  |  |  |  |  |
| 11. | Wrought Iron Fence  | 0:47 |  |  |  |  |  |  |  |
| 12. | The Shape Hunts Allyson  | 0:58 |  |  |  |  |  |  |  |
| 13. | Allyson Discovered  | 1:26 |  |  |  |  |  |  |  |
| 14. | Say Something  | 3:02 |  |  |  |  |  |  |  |
| 15. | Ray's Goodbye  | 1:39 |  |  |  |  |  |  |  |
| 16. | The Shape Is Monumental  | 1:57 |  |  |  |  |  |  |  |
| 17. | The Shape and Laurie Fight  | 1:54 |  |  |  |  |  |  |  |
| 18. | The Grind  | 1:52 |  |  |  |  |  |  |  |
| 19. | Trap the Shape  | 2:10 |  |  |  |  |  |  |  |
| 20. | The Shape Burns  | 1:31 |  |  |  |  |  |  |  |
| 21. | Halloween Triumphant  | 7:28 |  |  |  |  |  |  |  |
| משך כולל: | משך כולל: | 43:29 |  |  |  |  |  |  |  |
יציאה לאקרנים

הסרט עלה לראשונה במהלך פסטיבל הסרטים הבינלאומי השנתי בטורונטו ב-8 בספטמבר 2018. הסרט עלה לאקרנים באופן רשמי ב-19 באוקטובר.
יציאה לאקרנים > שיווק

בוועידת הסרטים של סינמקון ב-25 באפריל 2018 הוצגו צילומים בלעדיים מהסרט, שזכו לתגובות חיוביות מהנוכחים במקום. לסרט נערך פאנל במהלך כנס הקומיק-קון שהתקיים ב-20 ביולי 2018, והשתתפו בו ג'יימי לי קרטיס, דייוויד גורדון גרין, מאלק אקאד וג'ייסון בלאם. במהלך הפאנל, שבו הוצגו סצנה שלמה מהסרט וטריילר ראשון, קרטיס דנה בשאלה כיצד הסרט מתחבר לתנועת "Me Too", ותיארה אותו כסרט על "טראומה", וציינה: "[לורי] אומרת 'אני לא הטראומה שלי'. היא חיכתה 40 שנה לאיש הזה שהיא יודעת שיגיע. היא חיכתה לומר 'אני הולכת להחזיר לעצמי את הנרטיב שלי'. כשמביטים בטראומה דורית, פתאום ב־10 באוקטובר 2017 התפרסם המאמר הראשון ב'ניו יורקר' ונשים החלו לדבר על אלימות ודיכוי שבוצעו נגדן על ידי גברים רבי כוח שגנבו את תומתן".
ביקורת > בקופות

נכון ל-7 בנובמבר 2018, הסרט גרף 150.9 מיליון דולר בקופות בארצות הברית ובקנדה, ו-79.4 מיליון דולר בקופות ברחבי העולם, ובסך הכל גרף סכום של 230.3 מיליון דולר בקופות.
בספטמבר 2018, תחזיות מוקדמות ניבאו שהסרט יגרוף סכום שינוע בין 40 ל-50 מיליון בסוף השבוע הפותח שלו באולמות הקולנוע. ב-5 באוקטובר, שבועיים לפני יציאת הסרט, התחזיות העריכו שהסרט יגרוף 60 מיליון דולר. עם יציאת הסרט לאקרנים, הסרט גרף סכום גבוה מ-70 מיליון דולר ב-3,928 אולמות קולנוע. הסרט גרף 7.7 מיליון דולר מההקרנות המוקדמות של הסרט שנערכו ביום חמישי בלילה שקדם להקרנת הבכורה, והתקבע בתור סרט האימה מדורג R השלישי שזכה לגרוף סכום גבוה עם יציאתו לאקרנים, אחרי הסרטים "זה" ו"פעילות על-טבעית 3". לאחר מכן, הסרט גרף 33.3 מיליון דולר ביום הראשון שלו (כולל ההקרנות המוקדמות), והוערך שעד סוף השבוע הסרט יגרוף 80 מיליון דולר. בסופו של דבר, הסרט גרף 76.2 מיליון דולר וסומן בתור הסרט השני הטוב ביותר שיצא לאקרנים באוקטובר. הסרט גם נחשב לסרט הטוב ביותר בכיכובה של שחקנית ראשית שגילה עולה מעל גיל 55, ולסרט המרוויח ביותר בסדרת הסרטים של "ליל המסכות" עד כה.
ברחבי העולם, הוערך שהסרט יגרוף כ-100 מיליון דולר, כולל 12–30 מיליון דולר מ-21 שווקים בינלאומיים. בסופו של דבר, הקרנת הבכורה של הסרט גרפה 90.5 מיליון דולר, כולל 14.3 מיליון דולר מחוץ לארצות הברית. השווקים הגדולים ביותר היו מקסיקו (5 מיליון דולר), בריטניה (3.6 מיליון דולר) ורוסיה (1.8 מיליון דולר).
ביקורת > ביקורות

באתר "Rotten Tomatoes", הסרט זכה לציון 80% על בסיס 231 ביקורות, עם דירוג ממוצע של 6.8/10. הקונצנזוס הביקורתי של האתר כתב על הסרט: "האלווין פותח דף חדש אחרי עשרות שנים של סרטי המשך מאכזבים, בעודו מתעלם ממיתולוגיה שהתפתחה יותר ויותר לטובת מרכיבים בסיסיים - אך עדיין יעילים". באתר "Metacritic", הסרט זכה לציון משוקלל של 68 מתוך 100, על בסיס 46 ביקורות, דבר המציין "ביקורות חיוביות לרוב". האתר "CinemaScore" נתן לסרט ציון ממוצע של "B+", ו-"PostTrak" דיווח שהסרט קיבל ציון חיובי של 75% וציון של 65% עבור "המלצה מובהקת"; אתר המדיה החברתית "RelishMix" דיווחה על תגובות חיוביות לסרט.
פיטר דבורג' ("וראייטי") חש שהסרט מביא את סדרת הסרטים של "ליל המסכות" בחזרה לשורשיה, וכינה אותו "מעשה של שירות המעריצים שמוסווה כסרט אימה. העובדה שזה מתאים לשתי הקטגוריות מסמן את העובדה ש[הבמאי] גרין [...] הוציא לפועל את מה שהוא תכנן לעשות, לעדכן את המיתולוגיה שקרפנטר וההפקה יצרו, תוך כדי מתן שפע של מתח חדש - ורציחות יצירתיות - עבור הקהל הצעיר". בוריס בישופ ("The Verge") כתב שהסרט הוא "טוב יותר מכל סרט המשך אחר בזיכיון" ו"קודה הולמת לסיפור שהחל לפני 40 שנה", בעוד שלאה גרינבלט ("אנטרטיינמנט וויקלי") תיארה אותו בתור "ההמשך הבסיסי והנאמן (וגם המשעשע)". ג'ו ליפסט ("Bloody Disgusting") כתב, "בסך הכל, האלווין הוא ערך ראוי בזיכיון [...] הכל באמת מגיע לפינאלה, וזה הגיוני בהתחשב שהסרט קיים רק על מנת למקם את לורי נגד מייקל, כשכזה, האלווין לא מאכזב". ג'ונתן ברקן ("Dread Central") כתב: "האלווין נותן מחווה אוהבת ומכובדת למקור של שנת 1978, תוך כדי שהוא מציג טענה נועזת ומכרעת מאוד על קיומו כסרט עצמאי", וציין בנוסף, "... זה אולי המייקל מאיירס הכי מפחיד שהיה אי פעם". לורה די ג'רולמו ("Exclaim") נתן לסרט דירוג של 7 מתוך 10 וכתב, "האלווין לא מגדיר מחדש את ז'אנר הסלאשר כמו שהסרט המקורי מ-1978 הגדיר, וזה בסדר - הוא לא מנסה. במקום זאת, הוא נותן מחוות לסרטים שבאו לפניו ולמה שגרם להם לעבוד."
בסקירה מעורבת, אריק קון ("IndieWire") מתח ביקורת על הדיאלוג והעיצוב של הסרט, אך אמר ש"ליל המסכות של קרפנטר עצמו היה טרמפ עלוב, שנעשה בזול, אך נישא על ידי אחיזתו האיתנה של הבמאי בסוגיותיו החזקות. [הסרט] החדש עובד שעות נוספות כדי לשמור על אותן הסוגיות ללא פגע, תוך כדי לקיחת אלמנטים מהסרט הראשון בכל דרך אפשרית - מאותו הפסקול שנעשה מסינתיסייזר מזויף ציון ועד לכתוביות הסיום המרובעות והכתומות שחותמות את העלילה". בריאן טאלריקו ("RogerEbert.com") נתן לסרט שניים מתוך ארבעה כוכבים, וכתב שהסרט "ראוי להערצה בהשוואה החזותית שלו לחזונו של קרפנטר, אבל ההיבטים הלא-שטותיים והמבוימים היטב של הקלאסיקה המשפיעה הם לא חלק מהחדש. סרטו של קרפנטר כל כך מעודן עד כדי כך שהרפיון חסר האונים של הסרט החדש מתסכל יותר. כאילו ישנו חוסר מוחלט באווירה של הסרט, אווירה שהיה נקודת חוזק נוספת של הסרט המקורי". סקוט מנדלסון ("פורבס") חשב שהסרט "לא טוב מאוד או מבוים היטב, והוא נכשל כסרט אופי וכסרט מפחיד".
סרט המשך

ביוני 2018, מקברייד אישר שהוא וגרין התכוונו תחילה לצלם שני סרטים בסדרה בשיטת גב-אל-גב, אך החליטו שלא לממש זאת וחיכו קודם כל לראות את התגובות הראשוניות לסרט הראשון: "עמדנו לצלם את שני הסרטים בשיטת 'גב-אל-גב' ואז אמרנו, 'טוב, בואו לא נקדים את המאוחר, זה יכול לצאת לאקרנים, וכולם ישנאו אותנו, ואז לא נעבוד שוב על הזיכיון, אז בואו לא נשב שנה שלמה בזמן שאנחנו מחכים לסרט נוסף שיצא שאנחנו יודעים שאנשים לא יאהבו'. אז, נקטנו בגישה של 'בוא נלמד מזה, נראה מה עובד, ומה לא'. אבל בהחלט יש לנו מושג לאן נלך [עם] הקו הזה של העלילה, ואני מקווה שיהיה לנו סיכוי לעשות את זה".
בספטמבר 2018, במהלך ריאיון עם "פורבס", המפיק ג'ייסון בלאם אישר שצוות ההפקה יפיק סרט המשך אם הסרט יצליח. באוקטובר 2018, שבוע לאחר יציאת הסרט לאקרנים, מקברייד אישר שסרט המשך נמצא בשלבי קדם הפקה.
ראו גם

ליל המסכות (סרט, 1978)
ליל המסכות (סדרת סרטים)
דני רופ

| --- | --- |

 לידה:  12 באוגוסט 1965 (בן 59) 
 מדינה:  ישראל ישראל
 השכלה:  בית הספר רנה קסין 
 תקופת הפעילות:  מ-1989
 מעסיק:  עכשיו 14, רשות השידור, רשת 13, ערוץ עשר 
 מספר צאצאים:  1 
 קישורים חיצוניים
 פייסבוק:  DannyRoup
 אתר רשמי
 
דני רופ (נולד ב-12 באוגוסט 1965) הוא מגיש טלוויזיה וחזאי ישראלי. מגיש תוכנית כלכלי בלילה וחזאי ערוץ עכשיו 14. נמנה עם צוות ערוץ הכלכלה.
ביוגרפיה

דני רופ נולד כבן הבכור למרים ואלן רופ במשפחה בת שלושה ילדים, וגדל בירושלים. למד בתיכון רנה קסין והמשיך להתגורר בירושלים עד 1993. אביו, גאולוג במקצועו, עלה לישראל מדרום אפריקה והמשיך לעסוק בחקר אבני חן. בהמשך שימש כגאולוג הראשי של חברת "שפע ימים", העוסקת בחיפוש יהלומים בקרקעית נחל קישון. בילדותו היה מיודד עם יוני נתניהו, ממנו קנו הוריו את ביתם בירושלים.
את שירותו הצבאי עשה רופ במרכז המטאורולוגיה של חיל האוויר, וכך החל את דרכו כחזאי בהדרכתו של ד"ר ברוך זיו. עם שחרורו מהצבא, עבד כמאמן טניס.
בשנת 2012 נפטר אביו בבית החולים איכילוב, ובעקבות זאת תקף דני רופ את טיב השירות הרפואי, שניתן בבית החולים. הוא אף תבע את בית החולים בגין רשלנות רפואית. התביעה הסתיימה בפשרה במסגרתה פוצתה משפחת רופ בכ־250 אלף ש"ח.
קריירה

לאחר שעבר מבחן בד בערוץ הראשון לתפקיד מגיש תחזית מזג האוויר במהדורת החדשות, החל ביוני 1989 להגיש את תחזיות מזג אוויר הראשונות בטלוויזיה בישראל, בפינה ב"מבט" שנקראה "שבשבת". בשנת 1991 הנחה רופ, יחד עם שירה גרא, את תחרות הקדם אירוויזיון, אשר שודרה בערוץ הראשון.
משהוקם ערוץ 2, עבר רופ לערוץ והחל להגיש את התחזית במסגרת שידורי החדשות של חברת החדשות בשנת 1993. בנוסף הגיש גם את השעשועון "יותר מזל משכל". דמותו של רופ בתקופה זו זוהתה היטב עם צמד המגישים של חברת החדשות - מיקי חיימוביץ' ויעקב איילון, במיוחד לאחר הקמת ערוץ 10, שאז עברו חיימוביץ' ואיילון לערוץ והחלו להגיש בו את מהדורת החדשות. בראשית 2005 הצטרף אליהם רופ, וכך חזרו השלושה לעבוד יחד. בנוסף להגשת תחזית מזג האוויר בערוץ 10, שימש רופ כמנחה תוכנית הבוקר של ערוץ 10 בימי שישי יחד עם ענת גורן.
תחזית מזג האוויר של חדשות עשר בהגשת רופ ונעמה איזנברוך זכתה בפרס המדיה של האיגוד המטאורולוגי האירופי. ב-2010 הגיש רופ בערוץ 10 את התוכנית "אין דברים כאלה", בה הוצגו קטעי וידאו של אירועים מיוחדים, שכמעט הסתיימו באסונות.
ב-2016 חזר להנחות את תוכנית הבוקר בערוץ 10, אשר נקראה "בוקר אור". את התכנית הנחה לצד נגה ניר נאמן למספר שבועות, במקום אורלי וגיא. מספר חודשים לאחר חזרתם של אורלי וגיא, חזר רופ להגיש את תוכנית הבוקר, שנקראה "דני רופ עד 10" באופן קבוע ויומיומי. התוכנית שודרה במשך כשנה וחצי, עד ל-20 בספטמבר 2017, מהשעה 9:00 עד 10:00 בבוקר. במקביל לעבודתו כחזאי, משמש כשדר טניס בערוצי הספורט של צ'רלטון.
באוגוסט 2017 החל רופ בהנחיית פרקי העונה השנייה של הסדרה "יהודי עולמי" בערוץ 20. בחודש יולי 2018 חזר שוב להגיש את תוכנית הבוקר "בוקר אור" בערוץ עשר לצד טליה פלד קינן, שלוש פעמים בשבוע. השניים הגישו את התוכנית עד ירידתו של ערוץ עשר מהאוויר ומיזוגו עם רשת 13 בתחילת 2019. לאחר המיזוג הגיש את "תחזית 13".
בחודש יולי 2020 הסתיימה עבודתו בחדשות 13 כחלק מתוכנית התייעלות בערוץ. זמן קצר לאחר מכן, הודיע על הצטרפותו כחזאי לאתר ynet. עם זאת, במקביל, הוא המשיך להיות, פעם בשבוע, אחד ממגישי תוכנית הבוקר של "רשת 13", "העולם הבוקר" עד ששידורה של התוכנית באותו פורמט הסתיים בסוף 2022. בנובמבר 2020, החל להנחות מגזין כלכלי בערוץ 13 בשם "מאחורי הכסף" המשודר מאז מדי מוצאי שבת. בפברואר 2023, החל להגיש, גם כן פעם בשבוע, מגזין בשם "זה הדיבור" המציג נושאים שונים הקשורים לחדשנות טכנולוגית ולעשייה בענף ההיי-טק.
בנובמבר 2021 רופ הושעה למשך זמן-מה מהגשת שידורים חיים בערוץ 13 בעקבות הלצה בה כמעט הוריד לכאורה את מכנסיו בפני פאנל מלא נשים. בפברואר 2024 התפטר מערוץ 13.
במרץ באותה השנה הצטרף לערוץ עכשיו 14, כחזאי וכמגיש התוכנית כלכלי בלילה. רופ נמנה עם צוות ערוץ הכלכלה.
חיים אישיים

רופ נשוי לרותם רביד. ב-2010 נולד בנם איתי. מנישואיו הראשונים הוא אב לשניים. מתגורר בהרצליה.
באוגוסט 2023 פורסם כי הוא בהליכי גירושים מאשתו השנייה.
הערות שוליים

↑  מעל לתחזית: ההישג המרשים של דני רופ בהופעת הבכורה בערוץ 14, באתר מעריב אונליין, 18 במרץ 2024
↑  אבי שאולי, ‏סיפור של קישון: אלוני מיתר תחפש יהלומים בנחל, באתר גלובס, 16 באוקטובר 2011
↑  שילה פריד, עניין אישי והפעם עם דני רופ, באתר ערוץ 7, 27 בפברואר 2020
↑  סיוון גזית, עכשיו מעונן, בבטאון חיל האוויר מס' 172, דצמבר 2006
↑  דניאל אדלסון, אביו של דני רופ מת באיכילוב: "יכול היה לחיות היום", באתר ynet, 18 ביוני 2012
↑  שרי מקובר-בליקוב, בשם האב, באתר ynet, 29 ביולי 2015
↑  פרס מטאורולוגיה אירופי לדני רופ וחדשות 10, באתר ynet, 9 בספטמבר 2009
1 2  שרון טל, היום שאחרי חדשות 13: הדרך החדשה של דני רופ, באתר אייס, 30 בספטמבר 2020
↑  ערן סויסה, חוזה את הלילה: זהו הצעד החדש של דני רופ, באתר ישראל היום, 6 בפברואר 2023
↑  דני רופ הושעה מהגשת שידורים חיים, באתר ערוץ 7, 3 בנובמבר 2021
↑  הלם בערוץ 13: דני רופ עובר לערוץ 14, באתר כיפה, ‏2024-02-08
↑  יוני פרוים, אחרי 18 שנות נישואים: דני רופ ואשתו מתגרשים, במדור "פנאי פלוס" באתר ynet‏, 3 בספטמבר 2023
|  |
| --- | --- | --- |
| תוכניות | "ישראל הבוקר" • "עדן ועודד" • "האולפן הפתוח" • "ארבע" • "ריקלין ושות" • "הדו"ח של אראל" • "שבע" • "מהדורת החדשות המרכזית של עכשיו 14 "•"הפטריוטים" • ריקלין ושות • "פָתְחִי את שַׁי" • "כלכלי בלילה" |  |
| סגל | דור אזרד  • אמיר איבגי • שגיא אלמוג כהן • נועם אמיר • מולי ארי • הלל ביטון רוזן • דרור בלאזדה • יעקב ברדוגו • שרה ב"ק • שי גולדשטיין • בועז גולן • טל היינריך • עדן הראל • יהונתן וייס • דנה ורון • יותם זמרי • יערה זרד • עידו טאובר • יאיר אלטמן • מגי טביבי • עומרי חיים • שלו כחלון • אדיר לחקים • רונה לוי • עירית לינור • שיראל ללום נהיר • נתי לנגרמן • טל מאיר • ינון מגל • תמיר מורג • עודד מנשה • אראל סג"ל • גיל ססובר • מורן סקיטל • ליאור סודרי • אריאל עידן • איתמר פליישמן • אליה פרג'ון • גלעד צוויק • מוטי קסטל • דני רופ • שמעון ריקלין • עתי שלו • ליטל שמש |  |
1707 בצרפת

| 0 | 1 | 2 | 3 |
| --- | --- | --- | --- |
| «««  1706   1705  1704 |  דגל צרפת | 1707  בצרפת |  »»»  1708   1709   1710 |
כל ערכי השנים בצרפת • אירועים בולטים בעולם ב-1707 היסטוריה של צרפת • פורטל צרפת • לוח שנה של שנת 1707
שנת 1707 בצרפת הייתה השנה בה ציינה צרפת 720 שנות לאום.
מנהיגים

לואי הארבעה עשר, מלך צרפת
אירועים חשובים

25 באפריל – קרב אלמנזה במלחמת הירושה הספרדית, הדבר המיוחד בקרב זה הוא שהמפקד של הכוחות האנגליים היה צרפתי, והמפקד של הכוחות הצרפתיים היה אנגלי.
2 במאי – פעולת 2 במאי 1707 במלחמת הירושה הספרדית.
29 ביולי – 21 באוגוסט - קרב טולון במלחמת הירושה הספרדית.
21 באוקטובר – קרב הלטאה במלחמת הירושה הספרדית.
שער הניצוץ

איור של בית המקדש השני, שער הניצוץ הוא השלישי משמאל למעלה
שער הניצוץ או שער יכניה היה אחד משערי העזרה הצפוניים שנבנו בכניסה למתחם בית המקדש. על גביו היה מבנה שנקרא בית הניצוץ. שער הניצוץ נקרא תחילה 'שער יכניה' על שם המלך יכניה, מכיוון שמשם יצא לגלות. לאחר מכן שונה שם השער ל"שער הניצוץ".
תיאור השער ותפקידו > תיאורו

שער הניצוץ הוא אחד מן השערים הצפוניים של העזרה, הסמוכים לחלקה המערבי, והוא השער המערבי ביותר בין שלושת השערים שבצפון. לשער זה אכסדרה הפונה כלפי חוץ ועליה בנויה על גבי אכסדרה זו ופתח השער פונה לכיוון החיל.
תיאור השער ותפקידו > תפקידו

על אכסדרת שער בית הניצוץ שמרו הכהנים, ומתחתיהם שמרו הלויים.
מקור שמו

יש אומרים שנקרא על שם "בית הניצוץ" שהיה בעלייה שעל גביו, שכן הייתה שם מדורה עם אש תמיד, וממנה נטלו גחלים להדליק אש על המזבח. הרא"ש אומר שנקרא כך משום ש”ניצוצי חמה מנצצין בה, והיתה בה אורה מרובה.”
הערות שוליים

↑  מסכת מדות, פרק א', משנה ה'
1 2  משנה תורה לרמב"ם, הלכות בית הבחירה, פרק ח', הלכה ה'
↑  מסכת תמיד, פרק א', משנה א'
↑  באר שבע ותפארת ישראל תמיד א א.
↑  רא"ש על מסכת תמיד, דף כ"ה, עמוד ב', ד"ה בית הניצוץ
| חלקי בית המקדש השני |  |  |  |  |
| --- | --- | --- | --- | --- |
     : 
|     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |  |  |
     : 
מקרא
|  1. לשכת הפרווה   2. בית החליפות   3. לשכת פרהדרין   4. בין האולם ולמזבח   5. תאים   6. מסיבה   7. אחורי בית הכפורת |  1. לשכת הפרווה   2. בית החליפות   3. לשכת פרהדרין   4. בין האולם ולמזבח   5. תאים   6. מסיבה   7. אחורי בית הכפורת |  |  |  |
| שערי המקדש | שערי המקדש |  |  |  |
|  א. שער עזרת נשים   ב. שער העליון   ג. שער הדלק   ד. שער הבכורות   ה. שער המים  ו. שער יכניה / הניצוץ   ז. שער הקרבן   ח. שער הנשים   ט. שער השיר / המוקד   י. שער בלי שם |  א. שער עזרת נשים   ב. שער העליון   ג. שער הדלק   ד. שער הבכורות   ה. שער המים  ו. שער יכניה / הניצוץ   ז. שער הקרבן   ח. שער הנשים   ט. שער השיר / המוקד   י. שער בלי שם |  |  |  |
מונק (סדרת טלוויזיה)

| --- | --- |

עטיפת ה-DVD של פרק הבכורה
 סוגה:  דרמה קומית-משטרתית
 יוצרים:  אנדי ברייקמן 
 שחקנים:  טוני שלהוב   טד לוין   ג'ייסון גריי-סטנפורד   ביטי שרם (עונות 1–3)  טריילור האוורד (עונות 3–8)   סטנלי קאמל (עונות 1–6)   הקטור אליזונדו (עונות 7–8)  טים באגלי
 פרסים:  פרס גילדת שחקני המסך למשחק מצטיין לשחקן בסדרת קומדיה, פרס האמי בפריימטיים לנעימת פתיחה יוצאת מן הכלל, פרס האמי בפריימטיים לנעימת פתיחה יוצאת מן הכלל, פרס האמי לבידור בפריים‑טיים על מוזיקה ומילים מקוריות יוצאות מן הכלל, פרס אמי לשחקן הטוב ביותר בסדרה קומית, פרס אמי להופעת אורח בסדרה קומית, פרס אמי לשחקן הטוב ביותר בסדרה קומית, פרס אמי להופעת אורח בסדרה קומית, פרס גילדת שחקני המסך למשחק מצטיין לשחקן בסדרת קומדיה, פרס אמי להופעת אורח בסדרה קומית, פרס אמי לשחקן הטוב ביותר בסדרה קומית 
 ארץ מקור:  ארצות הברית 
 שפות:  אנגלית 
 מקום התרחשות:  סן פרנסיסקו 
 מספר עונות:  8 
 מספר פרקים:  125 
 הפקה
 מפיק:  טוני שלהוב 
 הפצה:  NBCUniversal הפקות, אמזון פריים וידאו 
 מוזיקה:  ג'ף ביל 
 אורך פרק:  45 דקות
 שידור
 רשת שידור:  USA
 רשת שידור בישראל:  ערוץ 3   ערוץ 10   הולמרק   סטאר וורלד
 תקופת שידור מקורית:  12 ביולי 2002 – 4 בדצמבר 2009
 קישורים חיצוניים
 אתר רשמי
 דף התוכנית ב-IMDb
 
מונק (באנגלית: Monk) הייתה סדרת טלוויזיה מסוגת דרמה קומית-משטרתית, זוכת פרס אמי, אודות הבלש הפרטי אדריאן מונק (השחקן טוני שלהוב), הסובל מהפרעה טורדנית-כפייתית (OCD) ומפוביות רבות. הסדרה עלתה לשידור בארצות הברית ב-12 ביולי 2002 ברשת הכבלים האמריקאית USA, ופרק הסיום שלה שודר ב-4 בדצמבר 2009. יוצר הסדרה הוא אנדי ברקמן.
ב-8 בדצמבר 2023 שודר סרט של פיקוק עם שלהוב בתפקיד הראשי ורוב הקאסט המקורי בשם: "התיק האחרון של מר מונק: הסרט".
עלילה

אדריאן מונק, גבר בשנות הארבעים לחייו, היה בלש מבריק במחלק הרצח של משטרת סן פרנסיסקו, עד שאשתו טרודי נרצחה בפיצוץ מכונית מסתורי ב-1998. מותה של אשתו גרם למונק להתמוטטות עצבים. הוא התפטר מהמשטרה, הסתגר בביתו וסירב לצאת במשך 3 וחצי שנים. בעזרתה של האחות המטפלת שרונה פלמינג הוא הצליח סוף סוף לצאת מביתו, והחל לשמש כיועץ חיצוני למשטרה במקרי רצח מסובכים. פקד לילנד סטוטלמייר ופקח רנדי דישר נעזרים במונק בכל פעם שהם נתקלים בקשיים או במבוי סתום בחקירות שלהם. תשומת לבו האובססיבית של מונק לפרטים מאפשרת לו להבחין בכל חוסר התאמה קטן, לזהות דפוסי פעולה וליצור הקשרים שאחרים מתקשים למצוא. במקביל לחקירות השוטפות, מונק ממשיך כל הזמן לחפש מידע הקשור למותה של אשתו - המקרה היחיד שהוא לא הצליח לפתור.
בעונה השלישית, שרונה מחליטה להינשא מחדש לבעלה לשעבר, ועוברת לגור בניו ג'רזי. החל מהפרק ה-10 בעונה השלישית מחליפה אותה בתפקיד העוזרת של מונק נטלי טיגר, ברמנית לשעבר ואם חד-הורית לילדה בת 11.
בפרק הראשון של העונה השביעית מתבשרים הצופים על מותו מהתקף לב של הפסיכיאטר הקבוע של מונק, ד"ר צ'ארלס קרוגר. מונק מקבל את הבשורה בצורה קשה ומתחיל בחיפושים אחר פסיכיאטר חדש. לאחר מספר ניסיונות כושלים הוא מוצא לבסוף את ד"ר נבן בל, אותו מגלם השחקן הוותיק הקטור אליזונדו. התפתחות זו בעלילה נכפתה על יוצרי הסדרה, לאחר שהשחקן שגילם את ד"ר קרוגר, סטנלי קאמל, נפטר באופן פתאומי באפריל 2008, בהפסקה שבין צילומי העונה השישית לעונה השביעית.
בפרק הסיום של הסדרה נפתרת תעלומת הירצחה של אשתו של מונק, שלא נתנה לו מנוח במשך 12 שנים, והוזכרה פעמים רבות במהלך שמונה עונות הסדרה. מתברר שפתרון התעלומה היה מצוי בכל השנים האלה בקלטת וידאו שהשאירה טרודי באריזת מתנה טרם מותה, ושאותה סירב מונק לפתוח לאחר מותה. הרוצח של טרודי היה שופט פדרלי, איתו ניהלה רומן בעת שהיה מרצה שלה למשפטים, ושממנו נכנסה להריון. מונק מגלה שלמרות שנאמר לטרודי שבתה מתה ביום בו נולדה, היא בעצם נותרה בחיים ונמסרה לאימוץ. מונק מאתר את בתה של טרודי (אותה מגלמת אלונה טל), ששמחה לפגוש אותו ולהכניס אותו לחייה.
סקירת סדרה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 13 | 13 | 12 ביולי 2002 | 18 באוקטובר 2002 |
| 2 | 16 | 16 | 20 ביוני 2003 | 5 במרץ 2004 |
| 3 | 16 | 16 | 18 ביוני 2004 | 4 במרץ 2005 |
| 4 | 16 | 16 | 8 ביולי 2005 | 17 במרץ 2006 |
| 5 | 16 | 16 | 7 ביולי 2006 | 2 במרץ 2007 |
| 6 | 16 | 16 | 13 ביולי 2007 | 22 בפברואר 2008 |
| 7 | 16 | 16 | 18 ביולי 2008 | 20 בפברואר 2009 |
| 8 | 16 | 16 | 27 באוגוסט 2009 | 24 בדצמבר 2009 |
שחקנים ודמויות > דמויות ראשיות

טוני שלהוב בתור אדריאן מונק: "הבלש הפגום" וחוקר רצח לשעבר שעובד כיועץ פרטי עבור משטרת סן פרנסיסקו. יש לו הפרעה אובססיבית-קומפולסיבית ופוביות מרובות, שכולן התגברו לאחר רצח אשתו טרודי, וכתוצאה מכך הובילו להשעייתו מהמחלקה. מונק עוזר למשטרה לפתור פשעים לא קונבנציונליים ועובר טיפול במטרה בסופו של דבר להתגבר על צערו, להשתלט על הפוביות וההפרעות שלו ולחזור לשמש כבלש משטרה.
ביטי שרם בתור שרונה פלמינג (עונות 1–3; עונה 8 אורחת): האחות האישית והעוזרת הראשונה של מונק. אם חד הורית עם בן בשם בנג'י. שרונה קשוחה לעיתים קרובות עם מונק ומסרבת להתרגש ממנו. באמע עונה 3 עוברת לניו ג'רזי כדי להינשא מחדש לבעלה לשעבר. השחקנית עזבה הסדרה עקב חילוקי דעות עם המפיקים.
ג'ייסון גריי-סטנפורד בתפקיד סגן רנדי דישר: הסגן של קפטן סטטלמאייר במחלקת הרצח של משטרת סן פרנסיסקו. רנדי הוא נאיבי ומעט תמים ולעיתים קרובות מציג תיאוריות והערות מופרכות לגבי המקרים שמונק עובד עליהם. אבל הוא חבר נאמן ושוטר מיומן שמטפל בעצמו בצורה מיומנת בחקירות ובתמרונים טקטיים.
טד לוין כקפטן לילנד סטוטלמייר: ראש מחלקת הרצח של משטרת סן פרנסיסקו. הוא ומונק היו חברים טובים מאז תחילת ימיהם במשטרה. סטוטלמייר מתעצבן בהתחלה ולא שש לעבוד עם מונק בגלל הפוביות שלו, אבל מכבד את יכולות ההתבוננות של חברו ועמיתו לשעבר.
טריילור הווארד בתפקיד נטלי טיגר (עונות 3–8): העוזרת האישית השנייה של מונק ואלמנה צעירה עם בת בשם ג'ולי. למרות שנטלי היא בעלת יותר כבוד וסבלנית כלפי הבוס שלה מאשר שרונה הייתה, לעיתים קרובות מתייחסת אליו כ"מר מונק", היא לא מהססת להעמיד את מונק במקום כשהיא מרגישה שהוא לא הוגן או לא הגיוני.